Woord: papelellekoorsArgieffoto (Foto: nastya_gepp/Pixabay) Woord: papelellekoors Betekenis: 1 Denkbeeldige siekte; skynsiekte; ŉ geveinsde siekte of ongesteldheid: Maak dat jy dadelik opstaan. Jou siekte is skoon papelellekoors en luisiekte (J.M. Friedenthal: Uilskuiken, 1936, 181). 2 Ontsteltenis, woede of vrees: Josephine het gehardloop om tant Meraai te gaan roep, al was ons so bang vir haar dat ons die papelellekoors gekry het as sy dit naby ons waag (Huisgenoot, 5 Jul. 1990, 42). Waar kom dit vandaan? Moontlik ŉ samestelling van miskien verouderde Nederlands papelarden “’huigelary” en koors. Bronne: Etimologiewoordeboek van Afrikaans (EWA) en Woordeboek van die Afrikaanse Taal